గోపరాజు విజయ్

గోపరాజు విజయ్  తెలుగు రంగస్థల నటుడు, దర్శకుడు. ఇతడు కొన్ని చలనచిత్రాలలో, టెలివిజన్ సీరియళ్ళలో కూడా నటించాడు. ఇతడు అనేక నాటకాలలో  బహుమతులు గెలుచుకున్నాడు.

జీవిత విశేషాలు
ఇతడు గుంటూరు జిల్లా, తెనాలి మండలం, కొలకలూరు గ్రామానికి చెందిన యజ్ఞేశ్వర వెంకట రమణమూర్తి, లీలా అన్నపూర్ణ విశాలక్ష్మి దంపతులకు, 1977, నవంబరు 7వ తేదీన జన్మించాడు. ఇతని విద్యాభ్యాసం పాఠశాల నుంచి కళాశాల వరకూ అంతా కొలకలూరులోనే సాగింది. ఇతనికి భార్య విజయలక్ష్మి, కుమార్తె వెంకట సాయిశ్రీ త్రిపుర, కుమారుడు కార్తికేయశర్మ ఉన్నారు.

నాటకరంగ ప్రస్థానం
ఇతడు 1990 నుంచి 1996 వరకు ‘శ్రీ సాయి ఆర్ట్స్‌’ సంస్థ ప్రదర్శించిన నాటకాల్లో తండ్రి గోపరాజు రమణ దర్శకత్వంలో నటుడిగా నటించాడు. 1997 నుంచి 1998 వరకూ నుసుకు కోటి శివ దర్శకత్వంలో నటునిగా రాణించాడు. 1996 నుంచి 1998 వరకూ కాట్రగడ్డ రవితేజ, కె.వాసు, ఎం.జి. ప్రసాద్‌ల వద్ద టెలివిజన్ రంగంలో సహాయ దర్శకుడిగా పనిచేశాడు. 1999 నుంచి 2001 వరకూ రసరంజని నిర్వహణలో  దుగ్గిరాల సోమేశ్వరరావు దర్శకత్వంలో ‘నిజం’, ‘క్రాస్‌రోడ్స్‌’ నాటకాల్లో నటుడిగా, 2002 నుంచి 2006 వరకూ కళాలయ, రంగయాత్ర వంటి నాటకసమాజాలలో కరణం సురేష్, నాయుడు గోపిల దర్శకత్వంలో నటుడిగా, సహాయ దర్శకుడిగా అనేక నాటకాలకు నంది నాటకోత్సవాల్లో పాల్గొన్నాడు. 2005 నుంచి ‘శ్రీ సాయి ఆర్ట్స్‌’ సంస్థ ద్వారా తండ్రి గోపరాజు రమణ అండతో దర్శకుడిగా అనేక నాటక ప్రదర్శనలిచ్చాడు. 2008లో సినీనటుడు జయప్రకాశ్ రెడ్డి నిర్వహణలో బి.ఎం.రెడ్డి దర్శకత్వంలో ‘కొత్తసైన్యం’ నాటికలో నటించాడు. 2009 నుంచి 2013 వరకూ ‘విజయాదిత్య ఆర్ట్స్‌-నిజామాబాద్‌’ సంస్థలో శ్రీపాద కుమారశర్మ వద్ద సహాయ దర్శకుడిగా పనిచేశాడు. నటుడిగా, రచయితగా, కార్యదర్శి పనిచేస్తూ ‘శ్రీ సాయి ఆర్ట్స్‌-కొలకలూరు’ పేరుతో 2010లో నంద్యాలలో జరిగిన నంది నాటకోత్సవాల్లో ‘నెంబరు లేని ఖైదీ’ నాటికకు దర్శకుడిగా, ‘మనసులు కలిస్తే’ నాటకానికి నటునిగా, సహాయ దర్శకుడిగా పనిచేశాడు. 2011లో గుంటూరులో జరిగిన నంది నాటకోత్సవాల్లో ‘ఆరోజు కోసం’ నాటకానికి రచయితగా, నటునిగా, సహాయ దర్శకుడిగా, 2012లో విజయనగరంలో జరిగిన నంది నాటకోత్సవాల్లో ‘ఒక్క మాటే చాలు’ నాటికకు దర్శకుడిగా, నటుడిగా బాధ్యతలు నిర్వహించాడు. ఇతడు ఇంతవరకూ 1500కు పైగా నాటకాలు, నాటికలలో భాగం వహించాడు.

ఇతడు నటించిన నాటకాలు/నాటికల పాక్షిక జాబితా:

 క్రాస్‌రోడ్స్‌
 నిజం
 ఎక్కడ ఉన్నా ఏమైనా 
 వలయం
 ఆదిలక్ష్మి కళ్యాణం
 కోరిక
 ప్రసన్నకు ప్రేమతో 
 మనసులు కలిస్తే 
 ఆరోజు కోసం
 సంధ్యాఛాయ
 నాలుగు గోడల మధ్య 
 ఇంటింటి కథ
 ప్రొహిబిట్‌
 సుఖీభవ
 హుఆర్‌యు
 నవ్వండి ఇది విషాదం 
 నీతిరేఖలు
 గోడ కుర్చీ
 పెన్‌స్ట్రోక్‌
 ఇచ్చుటలో ఉన్న హాయి 
 ఎంతో చిన్న జీవితం
 బంధుమిత్రుల అభినందనలతో 
 కొత్త సైన్యం
 చల్‌చల్‌ గుర్రం
 పుటుక్కు జరజర డుబుక్కుమే 
 నెంబరు లేని ఖైదీ
 శ్రీకారం
 ఒక్క మాటే చాలు
 పెళ్లి చేసి చూడు
 బైపాస్‌
 చాలు ఇక చాలు 
 మధురం
 కుక్కపిల్ల
 తలుపులు తెరిచే ఉన్నాయి 
 మనసుతో ఆలోచిస్తే
 గమ్యస్థానాల వైపు
 ప్రేమతో నాన్న
 కౌసల్యా సుప్రజా రామా…
 జనరల్ బోగీలు

టెలివిజన్
టెలివిజన్ రంగంలో సహాయ దర్శకుడిగా 1996 నుంచి 1998 వరకూ  ఎం. జి. ప్రసాద్‌, కాట్రగడ్డ రవితేజ, కె.వాసుల దగ్గర పనిచేశాడు. 2003లో  కోట్ల హనుమంతరావు దర్శకత్వంలో ఈటీవీ 2 లో ప్రసారమైన ‘మాయాబజార్‌’ ధారావాహికతో నటుడుగా బుల్లితెరపై ప్రవేశించాడు. సుమారు 25 సీరియళ్లలో నటించాడు. పుత్తడిబొమ్మ, స్వాతి చినుకులు, ముద్దమందారం మంచి గుర్తింపు తెచ్చిపెట్టాయి. 2007 నుంచి నాటక, నాటిక పోటీలకు న్యాయనిర్ణేతగా వ్యవహరిస్తున్నాడు.

సినిమా రంగం
ఇతడు 2007లో విడుదలైన  శ్రీ సత్యనారాయణస్వామి సినిమాతో  సినీరంగ ప్రవేశం చేశాడు.

నటించిన సినిమాల జాబితా
ఇతడు నటించిన సినిమాల పాక్షిక జాబితా:
సంవత్సరంపేరుపాత్రగమనికలు 2009బాణం 2010బెట్టింగ్ బంగార్రాజు2012ఓనమాలు2021ఇష్క్ శ్రీదేవి సోడా సెంట‌ర్మిడిల్ క్లాస్ మెలోడీస్2022 ఆ అమ్మాయి గురించి మీకు చెప్పాలి  భీమ్లా నాయక్‌వినరో భాగ్యము విష్ణుకథఎఫ్ 32023సామజవరగమనప్రభాకర్ ఆదికేశవ సెల్ఫిష్‌2024గుంటూరు కారంధూమ్ ధామ్, ఆరంభం గిరియాత్ర 2కేస్‌ 99విడుదల కాలేదుఅరి

 అక్కడ అమ్మాయి ఇక్కడ అబ్బాయి

 జాట్ సంక్రాంతికి వస్తున్నాం

 K ramp

 ఆంధ్ర కింగ్ తాలూకా 

 నారీ నారీ నడుమ మురారి 

 ఓం శాంతి శాంతి హి 

 బ్యాండ్ మేళం

 గోల్డ్ స్పాట్ 

 లెనిన్

 అసమర్థుడు

 418

 రంభ ఊర్వశి మేనక 

 ఉస్తాద్ భగత్ సింగ్ 

 రంగూన్ రాజా






వెబ్ సీరీస్
 బృంద 
 సేవ్ ద టైగర్స్
 డిగ్రీ డేస్‌ 
 వ్యూహం
 మయసభ

పురస్కారాలు, బహుమతులు
  2002: ఉత్తమ హాస్యనటుడు  - నంది నాటకోత్సవం
  2007: రేలంగి పురస్కారం
  2010: ఉత్తమ నటుడు నంది
  2012: బంగారు నంది, విజయనగరం
  2012: ఉత్తమ దర్శకుడు ఆంధ్ర నాటక కళా పరిషత్
  2013: కాంస్య నంది, రాజమండ్రి
  2014: ఉత్తమ నాటక రచయిత నంది బహుమతి రాజమండ్రి
  2013: తెలుగు విశ్వవిద్యాలయం - రంగస్థల యువ పురస్కారం
  2015: ఉత్తమ దర్శకుడు-బంగారు నంది, తిరుపతి
  2016: బంగారు నంది, గుంటూరు
  2017: జ్యూరీ ప్రదర్శన బహుమతి నంది. తెనాలి
  2025: కందుకూరి రంగస్థల పురస్కారం (ఆంధ్రప్రదేశ్ ప్రభుత్వం, 2025 ఏప్రిల్ 16)

మూలాలు

బయటి లింకులు

వర్గం:తెలుగు రంగస్థల నటులు
వర్గం:తెలుగు నాటక రచయితలు
వర్గం:తెలుగు రంగస్థల కళాకారులు
వర్గం:తెలుగు సినిమా నటులు
వర్గం:టెలివిజన్ నటులు
వర్గం:1977 జననాలు